****

**Д О К Л А Д**

**ЗА ОСЪЩЕСТВЕНАТА ДЕЙНОСТ**

**В НАРОДНО ЧИТАЛИЩЕ**

**„П.Р. СЛАВЕЙКОВ 1908 + КЛОН” - ПЛОВДИВ**

**В ИЗПЪЛНЕНИЕ НА ПРОГРАМАТА ЗА 2020 ГОДИНА**

Народно читалище „П.Р.Славейков 1908 г. + клон” – град Пловдив е част от читалищната мрежа в нашия град, която представлява оригинална българска форма на социокултурни центрове и двигател по местоживеене на обществения живот.

Тази отчетна година, поради строгите противоепидемични мерки, вследствие на пандемията от COVID 19, отпаднаха някой от заплануваните начинания, други бяха изместени с нови дати – събори на любителското творчество, Международни и национални музикални конкурси, но интереса към книгите остана. Бяха предложени проекти от страна на МК, Община Пловдив и ОФ „Пловдив 2019 – възползвах ме се от този на МК за попълване на библиотечните фондове. Големите изяви в Пловдив, в които се включихме бяха:„Пловдив чете”, „Наградата, Христо Г. Данов”, честване на бележити годишнини, осъществяване на календара на общите културни прояви на читалищата в Община Пловдив през 2020 година.

През 2020 г. проекти с устойчиво развитие, които създадохме, и в които участвахме като партньори са:

Участието ни в програма „Глоб@лни библиотеки - България” с обособяване на компютърни зали и библиотечно информационен център.

На много голям интерес се радва и „Алея на книгата и творчеството” – проект, одобрен и частично финансиран от Община Пловдив.

Активно участваме в платформа – [www.zachitalishta.com](http://www.zachitalishta.com) по проект „Кварталите на Пловдив” на ПУ „Паисий Хилендарски” – катедра „Етнология” на ФИФ. Създадено бе виртуално портфолио с информация на кварталите на Пловдив и читалищата в тях.

**БИБЛИОТЕЧНА ДЕЙНОСТ**

Вниманието ни беше концентрирано в няколко основни направления:

* обезпечаване на възможно най-широк спектър информация във всички области на знанието.
* повишаване квалификацията на персонала и оптимизация на технологичните процеси. Доразвиване на автоматизирана библиотека с 4 софтуерни продукта
* разработка на проекти и алтернативни начини за набиране на средства за комплектуване и културна дейност.

Голяма радост и удовлетворение предизвика успешното участие на библиотеката в обявения от Министерство на културата проект по програма „Българските библиотеки – съвременни центрове за четене и информираност 2020 г.”, в резултат на което библиотечната ни колекция се обогати с нови книги. Спечелените проекти са два – за централната библиотека и клона. 119 б.д. за 1720,56 лв. за централната библиотека + 90 б.д. за 1250 лв. за клона на библиотеката.

Библиотечен фонд е **37 313  *библиотечни единици*** - *27 235 библ. ед. ц. библиотека + 10078 библ. ед.- клон*

Разполагаме с размножителна техника в библиотеката - мултифункционално устройство, принтер, цветен принтер, мултимедия и озвучителна уредба.

Работим с 4 броя софтуер за автоматизирана библиотека: *Обслужване на читатели, обработка на книги, класификация и сервизни функции.*

На много голям интерес се радва и „Алея на книгата и творчеството” с къщичка на „свободни книги”– проект, одобрен и частично финансиран от Община Пловдив.

***Комплектуване и организация на библиотечния фонд:***

Комплектуването на библиотечните фондове традиционно остава сред основните задачи на нашата библиотека. Библиотечно-информационното обслужване е немислимо без обогатяването и актуализирането на библиотечните колекции. Това определи основните задачи, по които се работеше през годината:

* приоритетно набавяне на отраслова и справочна литература
* докомплектуване на липсващите заглавия
* увеличаване на екземплярността в детска художествена литература и изданията от „Библиотека за ученика”

***Набавените нови информационни източници - книги, периодични издания от проекти, дарение и собствени средства е:***

**Общо: 740 брой 8 143 лв.**

Голяма е благодарността ни към екипа на Методичен отдел на НБИВ, с чието любезно съдействие редовно получаваме дарения от „Пловдив чете”. Продължаваме да приемаме с благодарност и дарения от граждани и читатели на библиотеката.

През отчетната година абонирахме списание „Осем”, а в.”Марица” и в. „Минаха години”

***Работа с читателя:***

През изминалата година в библиотеката бяха регистрирани **: 801 читатели**

*573 централна библиотека + 228клон, от тях*

* читатели до 14 г. 38%
* читатели над 14 г. 62 %

Бяха регистрирани 3767 посещения за ц. библ. от които 1000 посещения в компютърната зала за ползване на интернет, ел. поща, писане на проекти и др. + 1384 посещения за клон

В резултат на тези посещения раздадената литература е 9413 б.д. + 3024 клон.

Приоритет в библиотеката е привличане на млади читатели още от първи клас и

насърчаване на четенето с изяви:

* Прочети ми , аз ще рисувам
* приказки от близо и далеч – деца четат на деца
* мултимедийни презентации *- ”Зайченцето бяло”* разговор и четене на стихове на детската писателка– Леда Милева /1920-2013/ – по повод 100 години от рождението и

По програма „Глобални библиотеки” проведохме едно групово обучение по начална компютърна грамотност – базови умения - от доброволци – специалисти и с наличния състав на читалището - за 10 човека.

Изготвихме – ежемесечно - устни и писмени справки, като използвахме всички възможности на справочните издания и интернет.

Добре подреденият книжен фонд на библиотеката разкрихме и чрез множество естетично подредени витрини свързани с годишнини на автори, и на различни теми.

***Справочно-библиографска и информационна дейност:***

През отчетния период бяха регистрирани 36 справки, от които:

* тематични - 8
* фактографски - 24
* библиографски - 4

Преобладаващи са справките по литературознание, история, изкуство.

Библиотечният колектив редовно участва в провежданите от Методичен отдел на РБ ”Ив.Вазов” квалификационни занятия, работни срещи и обучения и редовно отразява всички нови моменти в библиотечната дейност.

**КУЛТУРНО МАСОВА ДЕЙНОСТ**

Наред с традиционните изяви на читалището с професионализъм бяха организиране празници, концерти, изложби, творчески вечери, срещи с творци, а именно:

**Изложби на детски рисунки**

„Мартенски празници” „Пролет пукна” – осъществени 1-во трим.

„Плодородието на нашата земя, „В царството на приказките” – 2-ро трим.

**„По пътя на българската свобода”-** конкурс рисунка съвместно с Общински комитет „В.Левски”.Участие в обявения конкурс за есе и разказ от Общински комитет „В.Левски” в чест на 147 години от гибелта на Апостола. – м. 02.

**Концерти:** Пролетен концерт с участие на хор”Родна песен” - м. 03.

**Отворени врати** на читалището за школите по изкуство с концертни изпълнения на 19.09. 2020 г.

***Концерт*** на ученици на школата по изкуство – пиано, китара, пеене в чест на деня Народните будители - м. 10.

**Поетични матинета**,

*съвместно със СНБП*, Дом на учителя и асоциация на учителите пенсионери бяха представени автори и книги, литературно четене, чествания, по план за цялата година.

-125 години от рождението на Гео Милев – поет, преводач, литературен и театрален критик, режисьор и издател – с участието на лит. критик Марин Кадиев, рецитал „Евтерпа” в Дом на учителя. м. февруари

- Среща с Благой Емануилов – изследовател на живота и делото на Апостола на свободата и представяне на книгите му . 12 февруари

- Рецитал по повод 147 г. от обесването на Васил Левски

с ученици от ОУ”Д.Хаджидеков”, четене на мъдри мисли на Апостола на свободата – 19 февруари

- Традиционни празници в бита на българина- « Баба марта бързала, мартенички вързала». Изработване на мартенички и откриване на изложба –читалището – м. март

- Среща с автограф, с писателя ***Георги Стоянов* –** носител на награда на СБП за принос в развитието на българската литература и представяне на книги ***му « Корени в чернозема - литературна анкета» и «Сладко и горчиво»- миниатьори и новели*** -м.юни

- Среща в „Алея на книгата”с детската писателка Павлина Николова и представяне на нейното творчество, в чест на деня на детето. м. юни

. - В ***„Алея на книгата”*** представяне на книги от списъците с пожелателна литература за ученици от 1-4 клас – ***„Четенето не е задължение, а забавление” -*** м. юни

- Среща с Николина Налбантова по повод нейната

книга „Ти и аз” с ученици от ОУ „Д.Хаджидеков” – юли

* Среща-разговор с Мария Герасова/Мари Шуан/

по повод нейната нова книга „Възкръснал през вековете” – 15 октомври

***„Сърцеведът Йордан Йовков”*** среща с писатели от СНБП и отбелязване на 140 години от рождението на класика на бълг. литература / 1880-1937/ -представя М. Кадиев и лит. четене. м. октомври

**Ден на отворените** врати - по традиция, в навечерието на Денят на народните будители,мултимедийна презентация за Хаджи Димитър и Стефан Караджа –национални герои и по повод 180 г. от рождението им /1840-1868/ - 29 октомври

***Ден на народните будители – участие в съвместен концерт на Общински читалищен съюз – 30 ноември в центъра на Пловдив***

**ШКОЛИ ПО ИЗКУСТВА**

Музикалните школи при читалището имат много добри традиции и успехи. Тази отчетна година са представени от: пиано, два класа класическа китара и пеене. Отличия през 2020г.:

* **Клас по пиано**

**5 –ти Меж. детски фестивал, Хамбург,отличие с купа за Лилия Ташкова, 16 .02.**

**Национален конкурс „**Милчо **Петров”–НЧ „Ш.Алейхем” – Пловдив, 2-ра награда за Марина Кацарова - 25.10.**

* **Китара**

**- отличия от Национални конкурси „Милчо Петров”четири отличени 4бр.**

* **Пеене**

**Меж. конкурс – „Вива воче” - отличени с първа и втора награда 2 бр.**

**Много активни са и изброените форми на дейност през 2020 г.:**

Клубов - „Приятели” , „Читалищен гоблен”

Курсове - Курсове по начална компютърна грамотност

Студиа - Китарно студио „Меридиан 24”

Други – Изяви на открито пред библ. в „Алеята на книгата” – концерти, игри, четения

**ЛЮБИТЕЛСКО ТВОРЧЕСТВО**

**Женски народен хор „Родна песен“** – художествен ръководител Златка Стефанова и корепетитор Христо Христозов е вече емблематичен.

Имаме общо четири златни отличия от МФФ и множество награди. Притежаваме и сертификат за представяне на народната песен в Европа.

Отличията ни през 2020 г. са:

**Грамоти за участие в събор „Лаута” , събор „От извора” с. Труд, в концерта „Поклон, будители народни”- 2020**

**Участие в местни -тематични концерти**

**Състав „Евтерпа” – художествено слово – участие в четене на поезия и тематични чествания и рецитал „ Септември ще бъде май”**

**РАБОТА ПО ПРОЕКТИ И В ПАРТНЬОРСТВО С ДРУГИ КУЛТУРНИ ИНСТИТУЦИИ ПРЕЗ 2020г.**

* Проект по програма „Българските библиотеки – съвременни центрове за четене и информираност” 2019 г. към Министерство на културата – спечелени два проекта за

Централната библиотека и клона

* Партньори на „Кварталите на Пловдив” проект на ПУ „П.Хилендарски” – устойчив проект и за 2020 г.
* Кандидатстване по проекти на платформа „Агора” – „Да минеш под дъгата”

**Участия на работещите в читалищата в обучения за повишаване на квалификацията, работни срещи, дискусии и др.**

Участие в семинари и работни срещи организирани от Методичен отдел на НБ „Ив. Вазов” на библиотекари - 2бр.

Участие в двудневна обучителна програма: Медийна грамотност и гражданска журналистика - 1 бр.

**Постоянни инициативи на читалището си остават:**

**„Дари книга”,**

**„Ден на отворените врати”,**

**„Маратон на четенето”.**

**„Направи зелена твоята библиотека” – инициатива на ББИА**

**„Алея на книгата – Безценното богатство” пред читалището**

**Традиционни празници в бита на българина** *–отбелязване на Бабин ден, Трифон Зарезан,ден на пчеларя.*

**Социална политика на читалището през 2020г. се изразява в:**

**- доброволческа дейност; работа с различни възрастови групи; *– с БЧК, Дом за стари хора, Дом „О.Скобелева”, клубове на пенсионера – р-н „Изток” и р-н „Централен” –чествания, срещи, концерти .***

**- работа с хора с увреждания и осигуряване на достъп на тези хора до дейността на читалището; като *читатели в библиотеката и ползватели на компютърна зала.***

**- работа с представители на етнически общности- *турско, еврейско и арменско малцинство – читатели, ученици в школите.***

**Успехитени се дължан и на широката партньорско мрежа,**

която създадохме, на читалищните членове и доброволците както и на доброто читалищно ръководство.

***През годините добри партньорски отношения установихме със следните организации и учебни заведения: Община Пловдив, Отдел „Култура, археология и културно наследство”, Фондации, НБ „Иван Вазов”, ПУ „Паисий Хилендарски”, ОУ „Душо Хаджидеков”, СУ „ П.Хилендарски”, ОУ «В. Левски», Общински комитет „В. Левски”, клуб „Изток”, Общински съвет на БЧК, дом „Олга Скобелева” СНБП, читалищата от Пловдив, Перущица и Калофер,*** ***творческите съюзи - СНБП***

18 февруари 2020 г. Председател на читалището:

Пловдив / д-р Румяна Жекова – Стойнова /

**/Следва – План 2021 г/**

***Народно читалище „П.Р.Славейков-1908 г.+ клон”***

*** 4000 Пловдив, ул. „П.Д.Петков”42***

***и ул.”Марин Дринов” 48 - клон***

***E-mail – nchprslaveikov@abv.bg***

***План***

***за дейността на народно читалище***

***„П.Р.Славейков – 1908 гр. Пловдив + клон”***

***за 2021 година***

Народно читалище „П.Р.Славейков 1908” град Пловдив представлява една от културните сцени по местоживеене в район „Централен”, с клон в район „Изток”.

**Значими дати и събития, на които посвещаваме дейността са:**

**165 г.** от създаването на първите български читалища и първата читалищна библиотека в Свищов, Лом и Шумен /1856/.

**165 г.** от първото честване на 11 май като ден на българските просветители Св. св. Кирил и Методий в Пловдив по инициатива на Найден Геров /1856/.

**140 г.**от създаването на Пловдивския драматичен театър /1881/, първият професионален театър в България.

**2021** година е обявена за Международна година на мира и доверието на ООН.

***Визия:***

Читалище „П.Р.Славейков 1908” поддържа богат библиотечен фонд, провежда срещи с писатели и представяне на книги. Има много тематични изяви по повод годишнини и празници от народния календар. Особено добре са застъпени празниците свързани с четенето и детската книга, както и презентации на млади автори. Традиционно поддържаме всички форми на читалищна дейност и имаме ежегодни успехи и отличия за любителското творчество, школите по изкуства и работа по проекти. От 2011 г. в читалището има обособена компютърна зала по проект „Глобални библиотеки „ и представляваме информационен център по местоживеене.

***Успеха и популярността на читалището ни се дължи и на добрата работа в партньорство*** с неправителствени организации, училища, фондации, съюзи и не на последно място с Община Пловдив.

В нашето читалище малки и големи могат да намерят освен търсената книга,своя клуб по интереси,любителско творчество,

да ползват услуги в компютърната зала, да изявят музикалните си заложби в класовете по – пиано, китара, пеене.

**Читалище П.Р.Славейков 1908” е място за творческа изява и учене през целия живот.**

**Имаме опит в управление на проекти:**

***Проекти с устойчивост във времето са:***

* Програма „***ГЛОБАЛНИ БИБЛИОТЕКИ”*** .
* Проект ***„БЕЗЦЕННОТО БОГАТСТВО” – АЛЕЯ НА КНИГАТА И ТВОРЧЕСТВОТО”*** на открито пред читалището- къщичка на книгите.
* Работим и по инициативата «***НАПРАВИ ЗЕЛЕНА ТВОЯТА БИБЛИОТЕКА*»** на ББИА, като внедрихме чрез софтуер продукт

автоматизиране на библиотечното обслужване и електронен подпис.

* Работа и възможност за изява на деца в неравностойно положение

***Школата по изкуства и любителските* *състави*** провеждат активна концертна дейност. Ежегодно участват във фестивали. Малките изпълнители по пиано, китара и пеене имат десетки златни отличия, а женски народен хор „Родна песен” с художествен ръководител Златка Стефанова е носител на пет златни медала от международни фолклорни фестивали.

***Клубните форми*** събират хора по интереси. Чрез тях печелим приятели, доброволци и съмишленици.

1. ***ПРИОРИТЕТИ И СПЕЦИФИЧНИ ЦЕЛИ:***

* Развива и обогатява културния живот по местоживеене – «*ЧИТАЛИЩЕТО - ТЕРИТОРИЯ НА ТВОРЧЕСТВО И КУЛТУРНИ ЦЕННОСТИ» и новото мото на читалищата, по линия на проект на ФПЕК, «ЧЕТИ,ОТКРИВАЙ,ТВОРИ,СЪХРАНИ»*
* «Четенето е живот» Обогатяване на книжния фонд чрез участие в проекти, дарения, собствен принос
* Опазва, популяризира и развива нематериалното културно наследство – *фолклора*. Съхранява традициите и обичаите
* Развива социална и образователна дейност
* Развива библиотечно-информационен център по програма „*ГЛОБАЛНИ БИБЛИОТЕКИ - България*”. Предоставя информационни услуги чрез обособена компютърна зала
* Работа по проекти – на Община Пловдив, Фондация*„Plovdiv 2019*” в партньорство и самостоятелно и в партньорство с ПУ „П.Хилендарски” – „Кварталите на Пловдив – заедно.
* Открива и развива творческите заложби и потребности на младите хора в школите по изкуства

***II. ДЕЙНОСТИ***

***ДОПРИНАСЯЩИ ЗА ПОСТИГАНЕ НА ЦЕЛИТЕ***

***Библиотечна дейност***

Библиотеката при читалището - на ул. „Петко Д. Петков” № 42 – район „Централен” + клон, намиращ се в р-н „Източен” – ул. „Марин Дринов” 48

ще продължава да работи като многофункционален културно-информационен център с цел разкриване богатството на книжния фонд и поддържане импулс към четенето и разпространение на културни ценности. ***Библиотеката*** има доказани ***устойчиви форми на работа:***

1. ***Част е от целеви библиотеки по проект „Устойчиви услуги чрез мрежата на обществените библиотеки” и ще продължи работата си по този проект***
2. ***Развива библиотечно-информационен център и поддържа компютърна зала***
3. ***Насърчаване на четенето със специално внимание към децата – „Четенето е живот”, „Маратон на четенето”, Отворени врати”, „Пловдив чете” и „Малкият Пловдив чете”, „Четяща България”, срещи с писатели***
4. ***Постоянно обогатяване и обновяване на библиотечната колекция с книги и други носители на информация чрез участие в проекти и разгръщане на дарителски кампании.***
5. ***Поддържа абонамент на периодични материали - в. „Марица” и сп. „Осем” , в-к „Минаха години”***

***VI. Поддържа добрите традиции в културната дейност и включва иновативни форми както и работа в партньорство***

***VII. Продължава работата по ретроконверсиране, пресигниране – за постепенно дигитализиране на библиотечния фонд.***

Читалищната библиотека е място за провеждане на многобройни срещи с творци на словото, литературни вечери, детски утра, викторини, изложби, литературни конкурси, мултимедийни презентации – една богата палитра от професионално подготвени и реализирани форми за работа с книгата и повод за срещи с читателите и гражданите на града ни. Използва се активно през летните месеци и алеята на книгата пред библиотеката.

Провеждане на беседи по библиотечно-библиографски знания на тема:

- Работа с речници и енциклопедии

- Изготвяне на анотация, реферат, рецензия

- Каталози. Видове. Ползване.

- Какво представляват картотеките

***Срок: постоянен***

Изготвяне на устни и писмени справки, като се използват всички възможности на справочните издания и интернет.

***Срок: постоянен***

Оформяне на големи тематични витрини, разкриващи богатството на книжния фонд на библиотеката и по повод бележити дати и кръгли годишнини на творци и известни личности. Беседи пред витрина за 2021г. както следва:

**м. януари – декември 2021г.**

* **165 г**. от рождението на Стоян Михайловски – български поет, сатирик, баснописец, общественик и политик /1856–1927/.
* **145 г.** от рождението на Джек Лондон – американски писател /1876–1916/.
* **155 г.** от рождението на Пенчо П. Славейков – български поет и преводач /1866–1912/.
* **155 г.** от рождението на Стоян Стойчев Русев /дядо Благо/ –- български детски писател /1866–1936/.
* **235 г.** от рождението на Вилхелм Грим – германски филолог и литератор, автор на приказки и поговорки /1786–1859/.
* **.** **155 г.** от рождението на Стоян Михайлов Попов /Чичо Стоян/ – български детски поет и хуморист /1866–1939/.
* **590 г.** от рождението на Франсоа Вийон – френски поет /1431–1463/.

**60 г.** от първия полет с космически кораб около Земята с космонавт Юрий Гагарин, СССР /1961/.

* **125 г.** от рождението на Арчибалд Дж. Кронин – шотландски писател и лекар /1896–1981/.
* **140 г.** от рождението на П. Г. Удхаус – английски хуморист /1881– 1975/.
* **110 г.** от рождението на Анри Троая – френски писател (биограф, романист) и историк /1911–2007/.
* **140 г.** от рождението на Стефан Цвайг – австрийски писател, белетрист /1881–1942/.
* **200 г.** от рождението на Гюстав Флобер – френски писател, белетрист /1821–1880/.

Провеждане на индивидуални и групови обучения по начална компютърна грамотност от доброволци – специалисти и с наличния състав на читалището в компютърната зала по ***програма „Глобални библиотеки”.***

***Срок: постоянен***

***ІІІ. КУЛТУРНО- МАСОВИ ИЗЯВИ***

***Изяви превърнали се в традиционни – изяви свързани с годишнини, представяне на автори и книги, изяви в партньорства***

1.Организиране на колективни посещения на ученици от І кл. – ***„На гости на библиотеката” Срок: постоянен***

2. Ритуал по записване на малки читатели в „***Книжно царство- мъдро господарство”*** с викторина, молбата на книгата, четене, мултимедийна презентация на любима книга. ***Срок: постоянен***

3.Отбелязване, съвместно с Общински комитет «В.Левски», на

***148 годишнината от обесването на Васил Левски***

* ***среща с писатела Благой Емануилов, автор на книги за Васил Левски, изследовател на живота и дейността му.***
* ***мултимедийна презентация «Безсмъртният» с ученици от ОУ «Д.Хаджидеков»***
* ***музикално-поетична композиция за Левски в клуба на пенсионера с ученици от ОУ”В.Левски”***
* ***Поклонение пред паметника на Васил Левски.***

***Срок: м. ІІ***

***4. ПРОЛЕТЕН КОНЦЕРТ НА МЛАДИТЕ ТАЛАНТИ в чест на***

**125 г**. от рождението на Петко Груев Стайнов – български композитор и пианист /1896–1977/.

***Срок: м.19 март***

5. Конкурс за детска рисунка на тема: ***„Мартенски празници”, „Пролет пукна”, „Плодородието на нашата земя, „В царството на приказките”***

***Срок: м III,ІV, Х***

6.Отбелязване на 20 март – Денят на приказката. Срещи с детските автори:

1.***Борко Бърборко***

***2. Павлина Николова* Срок: м. ІІІ**

*7****. Викторина – „ПОЗНАЙ ПРИКАЗКАТА” и парад на любими приказни герои.***

**Срок: м. ІІІ**

8. *Традиционни празници в бита на българина****- « Баба Марта бързала, мартенички вързала».*** *Изработване на мартенички* *и откриване на изложба – рисунка по темата в читалището.*

***Срок: м. ІІІ***

9. *„****Маратон на четенето”***  по повод– Международен ден на книгата и авторското право - 23 април. Четене на приказки от:

**Вилхелм Грим** – германски филолог и литератор, автор на приказки и поговорки /1786–1859/ -.**235 г.** от рождениетому

**Стоян Стойчев Русев /дядо Благо**/ –- български детски писател /1866–1936/- **155 г.** от рождението му

**Стоян Михайлов Попов /Чичо Стоян/** – български детски поет и хуморист /1866–1939/- **155г.** от рождението му.

***Срок: м. ІV***

10. Представяне чрез мултимедийни презентации, витрини и беседи

на автори, в чест на годишнините им:

**195 г.** от рождението на Карло Колоди – италиански белетрист и публицист /1826–1890/.

**400 г.** от рождението на Жан дьо Лафонтен – френски баснописец /1621–1695/.

**135 г.** от рождението на Ран Босилек – български писател, поет и преводач /1886–1958/.

**135 г.** от рождението на Дора Габе – българска писателка и преводачка /1886–1983/.

***Срок: м. IV,V,VІ***

11. По национална програма **„*Четяща България”*** с най-малките читатели, изяви - включващи:

***„Един прекрасен ден в библиотеката”*** –състезание по изразително четене на приказки, мултимедийни прожекции на любими приказки

***Конкурс*** за детска рисунка – Илюстрации по любими художествени произведения.

***Срок: м. IV***

12.***Среща с Райна Каблешкова***– представяне на книгите и разговор за участниците в Априлската Епопея с акцент върху Тодор Каблешков в чест на **170 г**. от рождението му, автор на Кървавото писмо /1851–1876/.

***Срок: м. ІV***

13. Насърчаване на четенето с изяви:

* Прочети ми , аз ще нарисувам
* приказки от близо и далеч – деца четат на деца
* да накараме приказките да оживеят – парад с костюми на приказни герои и атрибути – викторина

***Срок – постоянен***

14. Изнасяне на част от изявите с деца на открито в ***«Алея на книгата»***

- през седмицата на детската книга и изкуства за деца

Седмицата започва на 2 април – рождения ден на великия приказник Ханс Кристиян Андерсен и Международен ден на детската книга и изкуствата за деца.

* + Концерт на деца от школите, рисунки,
  + награди –осигурени от дарители ***Срок: 2-6 април***

15. ***Литературни четения***, съвместно с писателите от СНБП, посвете на:

**145 г.** от гибелта на Христо Ботев – гениален български поет и революционер /1848–1876/.

**100 г.** от смъртта на Иван Вазов – български народен поет и писател /1850–1921/.

***Срок: м. ІІІ***

16. ***Среща с историците Владимир Балчев и Петър Ненков и беседи свързани с:***

**145 г.** от Априлското въстание, избухнало преждевременно на 20 април в Копривщица и организирано от Гюргевския революционен комитет /1876/.

**195 г.** от рождението на Неделя Петкова /баба Неделя/ – българска учителка, работила за разпространението на девическото образование /1826–1894/.

***Срок: м.ІV***

17**. *Разговор с литературния критик Марин Кадиев за поемата „Горски пътник” в чест* на 200 г.** от рождението на Георги Сава Раковски – български национал революционер, писател, публицист, историограф и етнограф /1821–1867/.

***Срок: м. V***

18. През националната библиотечна седмица ***«Библиотеката - място за всеки»*.** Групови посещения на ученици и четене на любими книги

***Срок: 9-13 май***

19. Празничен ***концерт*** на ученици на школата по изкуство – пиано, китара, пеене посветен на **165 г.** от първото честване на 11 май като ден на българските просветители Св. св. Кирил и Методий в Пловдив по инициатива на Найден Геров /1856/.

***Срок: 20 май***

20. В ***„Алея на книгата”*** представяне на книги от списъците с пожелателна литература за ученици от 1-4 клас – ***„Четенето не е задължение, а забавление”***

***Срок: м. юни***

*21.* ***Концерти на талантливи ученици от школите посветен на:* 265 г**. от рождението на Волфганг Амадеус Моцарт – австрийски композитор /1756–1791/.

***Срок:17 юни***

22 .***Поетични матинета****, съвместно със СНБП* и Дом на учителя. Презентация на нови книги на членовете и литературно четене. Среща с поетесите – ***Калина Бакалова, Евелина Кованджийска, Мариела Конова.***

***Срок***:***м. май , м. юни, м. ноември***

23. ***113 години от Независимост на България /1908/ - празничен концерт***- честване, съвместно с районен клуб на пенсионера, ***с участието на ДМШ***

***Срок: м. ІХ***

24.Отбелязване на ***Световен ден на музиката – концерт на школа -та по изкуство при читалището***

***Срок: 1 октомври***

*25.****Честване Деня на народните будители – ОТВОРЕНИ ВРАТИ и Концерт на музикални*** ***таланти***

***Срок: м. октомври***

26. ***Концерт*** с участието на пианисти и пеене «Белканто» - школа по изкуство, посветен на ***80 г. от кончината на Добри Христов – композитор и музиковед /1875-1941/***

***Срок: м. октомври***

27.„***Идеите и пророчествата в романите на Достоевси”*** представени ***от Пламен* *Захариев – филолог и лит. критик Марин Кадиев – съвместно с*** Дом на учителя – в чест на 200 години от рождението му /1821-1881/

***Срок м. ХІ***

28.Среща с писателя ***Георги Стоянов* –** носител на награда на СБП за принос в развитието на българската литература и представяне на новите му книги ***« Изповед на старата къща» и честване на 90годишнината му***

***Срок : м. ХІ***

*29.„****Тиха нощ, свята нощ”*** - ***коледен концерт*** на млади таланти от музикалните школи и самодейци.

***Срок: м.*** 20 ***декември***

***Изяви на любителското творчество***

***Народен хор «Родна песен» продължава 14- годишната си творческа дейност***

***Народен хор «Родна песен»*** с худ. ръководител Златка Стефанова, носител на пет златни медала, на много отличия и концерти, поддържа богат репертоар.

- ***Концертни изяви*** в град Пловдив и в Областта по покана

**Срок:** ***постоянен***

- Участие в ***празника на*** ***любителското творчество - концерт***, съвместно с Общински читалищен съюз

***Срок: м. март***

- Участие в ***Народен събор Пловдив в парк*** «Лаута»

***Срок: м. май***

***Концерти в Дом за стари хора и в чест на Деня на народните будители***

***Срок: м. октомври***

***Любителски състав - Художествено слово – «Евтерпа» поддържа репертоар:***

***« Жак Превер –корифеят на любовната лирика»,***

***«Изповеди на една монахиня»*** по стихове на игуменката на Калоферския манастир – Валентина Друмева

**« *Магьосница с божествени черти*»** по стихове на български поетеси

- Участия в концертни програми в читалището, домове и клубове, по покана.

***Срок: постоянен***

***Изяви на школите по изкуства***

Школите по изкуства се представят от:

два класа класическа китара, пиано и пеене „Белканто”

***1.Самостоятелни концерти и участие в тематични концерти*** на изявени деца от школата по пиано с преподавател Едуина Терзиева, школата по китара с преподаватели Иван Михайлов и Петко Кочев, пеене – преподавател Андрей Найденов

**Срок: постоянен**

2.Участие в ***конкурс «Музика без граници***» гр. София, джаз, поп, рок, организиран от НЧ Д.Динев»

***Срок: м. март***

3.Участие на деца от школата по китара ***в Международен фестивал «Акад. Марин Големинов» - гр. Кюстендил***

***Срок: м.април***

4.Участие в Международен певчески конкурс «Вива воче»

***Срок: м. април***

5.***Концерти*** на школите по изкуства в чест на официални празници..

***Срок:постоянен***

6.Участие във ***фестивали „Млади таланти***” в гр.***Пловдив, Сливен, Хасково, София***

***Срок: м. май***

7.Участие в Национален ***конкурс «Милчо Петров»*** организиран от НЧ « Шалом Алейхем»

***Срок: м. май***

8**. *Изяви на школите по в базата на ОИ „Старинен Пловдив”***

***Етнографски музей или Балабанова къща описани в КМР***

***Срок – м. март, май, юни, декември***

9***. Участие в Национален конкурс на школите по изкуства – организиран от НЧ «Хр. Ботев» гр. Пловдив***

***Срок: м. юни***

10. ***Концерти на класа по пеене*** – ***„Белканто”*** в чест на:

* **150 г.** от рождението на Панайот Пипков – български композитор и капелмайстор, поставил началото на българската професионална музика, автор на химна „Върви народе възродени“ /1871–1942/ и
* **115 г.** от рождението на Дмитрий Д. Шостакович – руски композитор, професор, пианист и педагог /1906–1975/.
* **210 г.** от рождението на Ференц Лист – унгарски композитор, пианист и диригент /1811–1886/.
* **220 г.** от рождението на Винченцо Белини – италиански композитор /1801–1835/.

***Срок: м. постоянен***

11. ***Концерт за Деня на народните будители на възпитаници от школите по изкуство. Отворении врати в читалището.***

***Срок: 1 ноември***

***Партньори***

***През годините добри партньорски отношения във връзка с осъществяване на изяви и работа по проекти, читалището установи със следните организации и учебни заведения:***

* ***НБ „Иван Вазов”, ПУ „Паисий Хилендарски”, ОУ „Душо Хаджидеков”, СОУ „ П.Хилендарски”, ОУ «В. Левски», Общински комитет „В. Левски”, клуб „Изток”, Общински съвет на БЧК, дом***

***„Олга Скобелева” СНБП, читалища от Пловдив, Перущица и Калофер,*** ***творческите съюзи.***

***Клубна дейност:***

Клуб ***„Приятели” и*** клуб «***Читалищен гоблен»***

Клубовете представят самостоятелни годишни планове за дейност.

***Работа по проекти:***

Читалището продължава своята работа по **програма *„ГЛОБАЛНИ* *БИБЛИОТЕКИ – БЪЛГАРИЯ”***

Поддържа **„*АЛЕЯ НА КНИГАТА”*** – по проект на Община Пловдив с устойчиво развитие.

Поддържа и информация в проект **„*КВАРТАЛИТЕ НА ПЛОВДИВ”***

***Постоянни инициативи на читалището си остават:***

***„Дари книга”,***

***„Ден на отворените врати”,***

***„Маратон на четенето”.***

***„Направи зелена твоята библиотека” – инициатива на ББИА, към която се включихме през 2014г.***

***Председател:***

***/д-р Румяна Жекова – Стойнова/***

***Секретар:***

***/ Павлина Николова*** */*

***27октомври 2020 г.***

***Пловдив***